Publication: Magyar Közlöny
Issue: MK-2011-49 (Year: 2011, Number: 49)
Era: contemporary
Section: jogvédelemnek pedig érvényesülnie kell az alkotmányos jogvédelem síkján.” [34/1992. (VI. 1.) AB határozat, ABH 1992,
Paragraph Index: 1188

75. pontja szerinti éves összes jövedelem megállapításánál. A személyi jövedelemadó fizetési kötelezettség az adóbevallás alapjául szolgáló adóév január 1-je és december 31-e között szerzett jövedelmekre vonatkozik. Az adó alapjául szolgáló jövedelem az adóévben a bevételt szerzõ tevékenység megkezdésének vagy a bevételt eredményezõ jogviszony keletkezésének napján jön létre, azonban az adóbevallási kötelezettség és az önadózással történõ tényleges adófizetési kötelezettség – az adóévi bevétel után az adózó által megfizetett, valamint a kifizetõ, a munkáltató által megfizetett (fizetendõ) adóelõleg és adó beszámításával – csak az adóévet követõen jelentkezik. Pénzbevétel esetén a bevétel megszerzésének idõpontja az adókötelezettség keletkezésének a napja. Mint azt a határozat többségi indokolásának a III. 4. 2. 2. pontjában is megállapította az Alkotmánybíróság,a különadó jövedelem típusú adó és az adó megállapításaáltalábanönadózással történik az adóévet követõ év meghatározott napjáig. Erre vonatkozóan a törvényalkotó az adóalany számára az adóévet követõ január 1-jétõl május 20-ig teszi lehetõvé ez irányú kötelezettségeinek hátrányos jogkövetkezmények (késedelmi pótlék, adóbírság, mulasztási bírság) nélküli teljesítését. A fentiekbõl is kitûnõen az adóév (így a 2010-es év is) december 31. napjával zárul, így az adóévre vonatkozó szabályokat is – az adóalanyoknak elõrelátható módon és az adóéven belüli terhelés tilalmára való tekintettel – csak az adóév december 31. napjáig lehet módosítani. Az adóévet követõ módosítás, sõt, az adóév közbeni módosítás is (amennyiben arra a jövedelemszerzést követõen kerül sor) már – álláspontom szerint – mindenképpen visszamenõleges hatályú, és az adóalany számára nem kiszámítható. Elvileg annak sincs akadálya, hogy az adóalany már az adóévet követõ év elsõ napján, január 1-jén eleget tegyen önadózással bevallási és adófizetési kötelezettségének, hisz nem kell megvárnia a törvényalkotó által az ezek jogkövetkezmények nélküli megtételére május 20. napjáig biztosított határidõt. Ebben az esetben az ezt követõ adózást – az adózó vonatkozásában hátrányosan – érintõ törvényi módosítások már teljesedésbe ment adóévi viszonyokat érintenek. IV. Más alkotmányos alapon állva is levezethetõnek láttam volna a 2005. január 1. és 2010. december 30-a közötti jövedelemszerzõk (amely a nézetem szerint egységesen kezelendõ adózói kör!) 98%-os különadóval sújtásával kapcsolatos „egységes” alkotmányellenesség megállapítását, és az ebbõl következõ megsemmisítést.

Source: https://magyarkozlony.hu/hivatalos-lapok/4a404d601b1ba613b5be35afbaa5d56fba32437e/dokumentumok/6ef9036aeda47f7ff49972a0c35d30a3872d64f7/letoltes